PORAUSENAPAN AN ARAMAS RAIT 

POPUN AN MAK El PORAUS 

Pokiten kich mei sinei pwe popunapen pung me kinamwe non fonufan a 

popuseni ukukun ach miriti nonnofengenin an aramas meinisin rait, 

Pokiten a fen fis chommong fitikoko ren an akkaemon aramas atai an pwan 

ekkoch aramas rait nge kich mi fen sinei pwe aramasen unusen fonufan mi 

wesewesen mochen pwe repwe kinamwe non ar kewe rait, 

Pokiten mi auchea an aramas rait me non annuk an esap wor ariaffou are an 

esap wor emon epwe ariaffoua pwan emon, 

Poikiten mi fakkun namot an mu me mu repwe tongofengen, 

Pokiten mu meinisin non United Nations ra affata me non nour we Charter usun 

ar nuku pwe mei wor popunapen an aramas meinisin rait, o mi wor namoten an 

epwe nonnofengen chok an aramas meinisin rait, mwan fengen me fefin, fan iten 

an epwe wor tipeeu pun epwe wor kinamwe, 

Pokiten mu meinisin ra fen en me pon pwe repwe ansi ewe mwichen United 

Nations ne asinengeni unusen fonufan usun angangen are napanapen an 

aramas rait, 

Pokiten mi wesewesen ennetin auchea an aramas repwe wesewesen sinei me 

miriti ekkei rait, 

lei Popun, 

EWE GENERAL ASSEMBLY 

A Asinengeni Kich 

El PORAUSENAPAN AN ARAMAS RAIT pwe epwe fis pwe eu anen an aramas 

meinisin repwe annomu non ar ekiek iteiten fansoun meinisin, nupwen ar 

asukun, are nupwen ar angang ekis meinisin non eu fonu are no unusen fonufan, 

pwe emon me emon, fonu me fonu, are mu me mu repwe miriti o repwe fori 

pungun pusin nefiner fengen non ewe United Nations are ar repwe pwan fori 

pungun ngeni ekkewe fonu ni nom fan tumunuen United Nations. 



Tetten 1 . 

Esap wor och mettoch epwe appeti aramas seni fansoun ar uputiu non ar tufich 
me rait. Ar ekiek epwe mecheres o esap pet ren och sakkun mettoch pun ir 
repwe nonnomfengen non kinamwe o pwipwi annim. 

Tetten 2. 

Emon me emon epwe eani ekkei rait o epwe pwan uri mecheresin met mi mak 
non ei PORAUS, esap wor akinimumu ren och sakkum mettoch, ren anuen 
unuchcher are pokiten ir mwan are fefin, esap wor nifinifin rer pokiten kapasen 
fonuer, ar namanam, mefien netiper meinisin, ar newo me pisekir, tori fansoun 
me nenien are uputiu, are ren chok och sakkun napanaper. 
Esap nifinifin ngeni emon aramas pokiten akinikin nefinen mu me mu are fonu 
me fonu ren och sakkun mefien ewe fonu, ren aukukun nemenian are tettenin me 
nein fonu meinisin non fonufan; ese nifinifin ika ewe fonu ni uta non mun, mei 
nom fan nemenien eu mu, are ika ewe fonu ese tongeni pusin uta non an 
nemenem. 

Tetten 3. 

Emon me emon aramas mei wor an rait an epwe manaw, tufich me kinamwe. 

Tetten 4. 

Esap wor emon epwe angang mwan o esap wor emon epwe tongeni nouni 
amanaw pwan emon aramas; esap tongeni tufich an emon epwe nounmwani 
emon aramas chon angang ika ese atoou niwinin, o esap tongeni tufich an emon 
epwe amomo are kamo aramas pwe noun amanaw. 

Tetten 5. 



Esap wor emon epwe ariaffouu are echchimwa emon, are esap wor emon epwe 
angei niwinin an fofforungaw non ekkoch napanap epwe usun chok napanapen 
man. 

Tetten 6. 

Ekis meinisin mei wor an emon aramas rait an epwe wor ekiekin non pungun 
aototen annuk. 

Tetten 7. 

Aramas meinisin mi nonnofengen chok rer annuk, iwe emon me emon epwe wor 
tumunun fan nurun annuk. Meinisin epwe wor tumunur ren an esap wor akinikin 
ngenir ika emon a atai pungun ei Poraus ngenir. Emon mi tongeni tipis ika a fori 
angangen akinikin nge mi ataeno pungun ei annuk. 

Tetten 8. 

Emon mi wor an rait an epwe wor chon anisi non kapung fan iten an ekkoch 
napanap ataeno pungun an rait usun mi mumu ngeni non ei annuk. 

Tetten 9. 

Esap fakkun wor emon aramas epwe ares, kanupus are katoou (exile) seni fonu 
ika pwe ese fateoch popun. 

Tetten 10. 

Aramas meinisin repwe chok nonnofengen non an epwe mumu ngeni emon me 
emon punguochchun are wenecharen kapung fansoun kutten pungun an emon 
rait me pungun wisan o pwan fansoun kutten an emon itingeni och tipis. 

Tetten 11. 



1 . Fansoun an pur kapasen och tipis won emon, mei wor an rait an aramas 
meinsin repwe mefi pwe ese fori ewe tipis tori an epwe pwano me non 
kapung pwe a wesewesen tipis, nge akkom epwe wor chon peni me non 
ewe kapung. 

2. Esap wor emon epwe tongeni tipis ren och sakkun foffor ika pwe ese sinei 
pwe mei ngaw ewe foffor a fori, non annukun eu fonu are fen non annukun 
unusen fonufan, fansoun a fori ewe foffor. Esap wor och niwinin tipis epwe 
nap seni ewe sakkun pinasen tipis mei mak non ewe chok fansoun a fis 
eu foffor. 

Tetten 12. 

Esap wor emon epwe tongeni atai an emon rait ren metochchun mi momomon, 
ren an famini, ren nenian, are ren porausen noun taropwe o esap pwan wor 
emon epwe atamwanieno sufenin itochchun emon ika ese fateoch popun. 

Tetten 13. 

1 . Emon me emon mei wor an rait an epwe mokut fetan are nonnom non 
kinikinin eu me eu fonu. 

2. Emon me emon mi wor an rait an epwe pusin tou seni eu fonu are seni 
pusin fonuan, o mi pwan wor an rait an epwe pwan pusin niwinsefaniti 
fonuan. 

Tetten 14. 

1 . Emon me emon mi wor rait an epwe suno won ekkoch fonu pwe epwe 
tongeni wor an kinamwe seni sakkun ariaffoun non fonuan. 

2. Ei rait esap tongeni amanawa emon fansoun an kapung ren och 
fofforungaw ese nom non pungun eu neni (non-political crimes) are esap 
pwan tongeni amanawa ren sakkun foffor mi u ngeni pungun me annukun 
United Nations. 



Tetten 15. 

1 . Emon me emon mei wor an rait an epwe wor fonu (mu) epwe mak i.e. 

2. Esap wor emon epwe tongeni aweiresi emon sen! ewe fonu (mu) a mak 
non, o esap wor emon epwe pine! emon ika a mochen siwini fonuan (neni 
a mak ie). 

Tetten 16. 

1 . Mwan me fefin, fansoun a tori ierir, mei wor ar rait ar repwe puppunu o fori 
arfamini, ese nifinifin anuen unuchcher, fonuer, are ar 
namanam.Nonnofengen chok ar rait non ar puppunu (fansoun ar 
puppunu, are pwan fansoun ar mufesen. 

2. Puppunu epwe fis fansoun chok ruomon ra pusin finata pwe ra fakkun 
tipeeufengen ar repwe puppunu. 

3. Famini wesewesen popunapen tettenin mwichen aramas o mei wor an eu 
famini rait an epwe wor tumunun meren mwiciien aramas pwan meren 
fonu. 

Tetten 17. 

1 . Mei wor an emon me emon rait an epwe pusin akkanaemon ciiok won 
pisekin are pwan an epwe clingeni ekkoch won ocin pisek. 

2. Esap wor emon epwe pinepin seni pusin pisekin ika esa fateocin popun. 

Tetten 18. 

IVIei wor an emon rait won pusin an ekiek, an mefi me an namanam; mei 
pachenong non ei rait an emon epwe siwini an namanam me an pusin nuku o 
mei pwan wor an emon pusin rait non an akkanaemon are fitifiengen me ciiienan 
an epwe pwarata fan mesan aramas are nemonomon usun an nukun an 
namanam ren an asukuna, pomweni, fen ngeni are foraclicliu pungun an 
namanam. 



Tetten 19. 

Mei wor an emon me emon rait an epwe wor an mefi me an kapas. Mei 
pachenong non ei rait an emon epwe kamoch won mefian o esap wor emon 
epwe ataeno mefian ren an epwe kutta, angei are asinefetanei usun an ekiek 
non sokkun chok an a mochen finata, ese nifinifin aukukun nenian an tongeni. 

Tetten 20. 

1 . Emon me emon mei wor an rait an epwe fit! sokkun amwicheich mi wor 
kinamwe me tipeeu non. 

2. Emon esap tongeni achcliimwa emon an epwe fiti eu sokkun mwich 
(association). 

Tetten 21. 

1 . IVIei wor an emon me emon rait an epwe pusin angang non kefemenin 
(government) fonuan won inisin are an epwe pusin finata chon aweni 
awan (representative). 

2. Emon me emon mi wor an rait an epwe nonnongeni sokkun aramas 
meinisin non an aninnis ngeni fonuan. 

3. IVIochenin aramas epwe fis pwe popunapen wis non kofemen 
(government); mefian aramas epwe pwano non fansoun an fis uttut. Uttut 
epwe fis ren meinisin aramas epwe nonnofengen chok aukukun an emon 
me emon fot (vote). Uttut mi tongeni fis non monomon are non sokkun 
angangen uttut minne epwe nonnofengen chok ren meinisin. 

Tetten 22. 

Emon, pokiten i pwan chok emon aramas, mei wor an rait an epwe wor tumunun 
an tufich o an epwe sinei meinisin an rait non pekin anen moni, pekin pwapwa 
me eorunien eu neni mi namot chapur ngeni itan me sufenin tori unusen an 



tufich. Ekkei meinisin epwe pwak me non aototen tipeeufengen usun mi namot 
ngeni utan are tufichin eu fonu. 

Tetten 23. 

1 . Mei wor an emon me emon rait an epwe angang, an epwe pusin finata 
sokkun angang a mochen eani, an epwe wenechchar me ukukoch 
napanapen an angang o mei pwan wor an emon me emon rait an epwe 
wor tumunun seni osupwangen an ese wor an angang. 

2. Emon me emon, ses nifinifin ion, mei wor an rait an epwe angei niwinin 
aukukun an angang. 

3. IVIei wor an emon me emon chon angang rait an epwe wenechchar me 
ukukoch niwinin ren an epwe pusin tufich won inisin tori an famini pwe 
repwe tongeni manaw non tettenin manawen aramas, o epwe pwan wor 
aninnisir, ika mei namot, o epwe tou ngenir non sokkun napanap minne 
epwe wor ren rer kinamwe. 

4. IVIei wor an emon me emon rait an epwe forata are choni mwichen 
chienan chon angang (trade unions) pun repwe pusin tumunufenginni 
mine repwe tufich ren. 

Tetten 24. 

Emon me emon aramas mei wor an rait an epwe asoso, o epwe pwan aukuk 
kunokun angang. Epwe pwan wor ekkoch ranin asoson angang nge epwe chok 
tou ewe niwin. 

Tetten 25. 

1 . Emon me emon mi wor an rait an epwe ukukoch tufichin non an nonnom 
pun epwe wor pochokkun me kinamwe ren pusin won inisin tori chon an 
famini. Epwe wor aner mongo, ufer, imwer me tumunun safei ngenir tori 
sokkun amcheresin inis mi namot ngenir. Mei wor an emon rait an epwe 



tumunu fansoun an esewor an angang, fansoun an samaw, fansoun an 
ese chiwen tufich ne pusin tumunu, fansoun an mano punuan, fansoun an 
chinnap o pwal fansoun an ese chiwen tongeni tori pusin an tufich. 
2. Inenap me semirit epwe wor tumunur me aninnisir. Semirit meinisin, upun 
non puppunu are upun neroch, repwe uri kinamwen tumun sokkun 
meinisin. 

Tetten 26. 

1 . Mei wor an emon emon me emon rait an epwe fiti sukun, esap kamo an 
sukun non tettenin elementary (seni ewin tori awanuan). Emon me emon 
epwe fakkun wesewesen fiti sukunen elementary. Sukunen angang me 
sukunen kaeo epwe pwan mumungeni meinisin. Sukun tekia epwe suk 
ngeni meinisin chon tufich ngeni pokiten ar achocho. 

2. Epwe fis pwe popunapen sukun an epwe aunusa ngeni emon aramas 
ukukun an tongeni kutta tufichin nein aramas meinisin. Epwe pwan fis pwe 
popunapen sukun an epwe aiti ngeni emon me emon unusen sufenin an 
aramas rait me popunapen pung. Sukun epwe awora mirit, tipen mwan 
me pwipwioch nefinen mu me mu, nefinen sokkun me sokkun aramas are 
nefinen namanam me namanam. Sukun epwe aiti aramas ar repwe 
anapano angangen United Nations pun epwe wor kinamwe non fanufan. 

3. Inenap me semenap mei wor ar rait ar repwe finata sokkun sukun nour 
semirit repwe fiti. 

Tetten 27. 

1 . Mei wor an emon me emon rait an epwe fori napanapen eorunien chon eu 
neni, an epwe kinamwe ne fori sokkun angang mi weswesen angoch non, 
o an epwe pwan aninnis non are uri tufichin namoten feffeitan sokkun 
angang meinisin. 

2. Emo me emon mi wor an rait an epwe nom fan tumunun are uri namoten 
och pisek mi fisifota seni och sokkun angang a pusin forata won inisin. 



Tetten 28. 

Emon me emon epwe kinamwe non tumunun me punguochchun tettenin an 
aramas rait are pung usun mi mak non el Poraus. 

Tetten 29. 

1 . Emon me emon mi wor wisan ngeni ewe neni are aramasen ewe neni a 
angei unusen an tufich me ie. 

2. Emon me emon epwe fori pungun unusen an rait, nge epwe chok tongeni 
aukuk fofforun pungun an kei rait ren sokkun annuk mi foruta fan iten an 
epwe wor ekiekin are sufenin an aramas meinisin rait o pwan fan iten an 
meinisin aramas repwe forachchu pungun wiser ngeni emon me emon 
pwe epewe wor kinamwe ekis meinisin. 

3. Emon esap tongeni eaea ekkei rait me pung ren an epwe ngeni popun are 
annukun United Nations. 

Tetten 30. 

Ese wor och sokkun kapas non ei Poraus mi mutngeni eu mu, eu mwiciien 
aramas are emon aramas an epwe fori och sokkun foffor ren an epwe ataeno 
ekkei rait me pung mi mak non ei Poraus. 



